CELEX: 62021TN0190
Language: ro
Date: 2021-04-07 00:00:00
Title: Cauza T-190/21: Acțiune introdusă la 7 aprilie 2021 – RI și alți/Consiliul și alții

7.6.2021   
            
            
               RO
            
            
               Jurnalul Oficial al Uniunii Europene
            
            
               C 217/55
            
         
      Acțiune introdusă la 7 aprilie 2021 – RI și alți/Consiliul și alții
      (Cauza T-190/21)
      (2021/C 217/70)
      Limba de procedură: franceza
      
         Părțile
      
      
         Reclamanți: RI și alți 15 reclamanți (reprezentant: N. de Montigny, avocată)
      
         Pârâți: Consiliul Uniunii Europene, Comisia Europeană, Serviciul European de Acțiune Externă și EULEX Kosovo
      
         Concluziile
      
      Reclamanții solicită Tribunalului:
      cu titlu principal:
      
                  —
               
               
                  în ceea ce privește raportul de muncă:
                  
                              —
                           
                           
                              recalificarea raportului contractual al reclamanților în contract de muncă pe durată nedeterminată;
                           
                        
                              —
                           
                           
                              obligarea pârâților la plata unei indemnizații compensatorii de preaviz:
                              
                                          —
                                       
                                       
                                          pentru reclamantul RW: 65 726,17 euro;
                                       
                                    
                                          —
                                       
                                       
                                          pentru reclamantul RZ: 84 748,27 euro;
                                       
                                    
                        
                              —
                           
                           
                              obligarea pârâților la despăgubirea reclamanților ca urmare a neafilierii la un sistem național de securitate socială, care urmează să fie stabilită pe baza legislației aplicabile;
                           
                        
                              —
                           
                           
                              obligarea pârâților la plata către reclamanți a dobânzilor aferente acestor sume;
                           
                        
                              —
                           
                           
                              stabilirea unui termen pentru părți pentru a evalua despăgubirea menționată care trebuie determinată;
                           
                        
            
                  —
               
               
                  în ceea ce privește celelalte drepturi:
                  
                              —
                           
                           
                              constatarea faptului că reclamanții ar fi trebuit să fie recrutați ca agenți temporari ai unuia dintre primii trei pârâți și declararea faptului că primii trei pârâți au tratat reclamanții în mod nelegal și discriminatoriu, fără o justificare obiectivă, în ceea ce privește remunerarea acestora, drepturile lor la pensie și avantajele aferente, precum și în ceea ce privește garantarea unui post de muncă ulterior;
                           
                        
                              —
                           
                           
                              obligarea primilor trei pârâți la despăgubirea fiecăruia dintre reclamanți pentru prejudiciul suferit ca urmare a neaplicării remunerațiilor, a drepturilor la pensie, a indemnizațiilor și a avantajelor care decurg din aplicarea Regimului aplicabil celorlalți agenți ai Uniunii Europene, cauzat de diferența de tratament nelegală;
                           
                        
                              —
                           
                           
                              obligarea pârâților la plata către reclamanți a dobânzilor aferente acestor sume;
                           
                        
                              —
                           
                           
                              stabilirea unui termen pentru părți pentru a evalua indemnizația menționată, ținând seama de gradul și de treapta în care reclamanții ar fi trebuit să fie angajați, de evoluția medie a remunerației, de evoluția carierelor lor, respectiv, de alocațiile pe care ar fi trebuit astfel să le perceapă în temeiul acestor contracte de agent temporar și compararea rezultatelor obținute cu remunerația percepută efectiv de reclamanți;
                           
                        
            cu titlu subsidiar:
      
                  —
               
               
                  obligarea primilor trei pârâți la despăgubirea reclamanților în temeiul răspunderii lor extracontractuale pentru nerespectarea drepturilor fundamentale ale acestora, evaluată ex aequo et bono la 20 000 de euro pe an de vechime;
               
            
                  —
               
               
                  obligarea pârâților la plata către reclamanți a dobânzilor aferente acestor sume;
               
            
                  —
               
               
                  obligarea pârâților la plata cheltuielilor de judecată.
               
            
         Motivele și principalele argumente
      
      În susținerea acțiunilor formulate, reclamanții invocă șapte motive care sunt în esență identice sau similare cu cele invocate în cauza T-183/21, QP și alții/Consiliul și alții.